**EELNÕU**

**06.02.2023**

**VABARIIGI VALITSUS**

# **MÄÄRUS**

Tallinn 2023 nr

**Vabariigi Valitsuse 16. juuni 2016. a määruse nr 65 „Kalapüügieeskiri“ muutmine**

Määrus kehtestatakse kalapüügiseaduse § 9 lõike 1 alusel.

**§ 1**. **Vabariigi Valitsuse 16. juuni 2016. a määruse nr 65 „Kalapüügieeskiri“ muutmine**

Vabariigi Valitsuse 16. juuni 2016. a määruses nr 65 „Kalapüügieeskiri“ tehakse järgmised muudatused:

**1)** paragrahvi 6 lõike 2 punkt 2 sõnastatakse järgmiselt:

„2) raamvõrk – pinedega nakkevõrk.“;

**2)** paragrahvi 16 lõikes 8 asendatakse tekstiosa „kaluri nimi, loa number“ tekstiosaga „kaluri või kalastaja nimi“;

**3)** Paragrahvi 16 täiendatakse lõikega 9 järgmiselt:

„(9) Euroopa Parlamendi ja nõukogu määruse (EL) nr 1380/2013 ühise kalanduspoliitika kohta, millega muudetakse nõukogu määrusi (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22–61), artikli 15 lõike 1 punktides a ja b nimetatud liikide puhul, sealhulgas lõhe ja tursa nakkepüünistega püügil, tuleb lubatud kaaspüügi määra ületava kala kogus teatada viivitamatult peale püüniste nõudmist Keskkonnaametile telefonil 1247 või +372 600 1247 või elektronposti aadressil 1247@1247.ee. Esitada tuleb järgmised andmed: kaluri või kalastaja nimi, veekogu, lossimiskoht, kalaliik, kogus.“;

**4)** paragrahvi 20 lõike 1 punkti 1 täiendatakse pärast tekstiosa „või lahe laiusest,“ tekstiosaga „kanali laiusest,“;

**5)** paragrahvi 20 lõiget 7 täiendatakse punktidega 6 ja 7 järgmises sõnastuses:

„6) 15 vimba“;

„7) 15 säinast“;

**6)** paragrahvi 22 lõiget 2 täiendatakse punktiga 6 järgmises sõnastuses:

„6) Puulaiu kanalis punktide 58º47.940'N, 22º44.819'E ja 58º47.932'N, 22º44.908'E ühendusjoonest kuni Käina laheni on keelatud kalapüük nakke- ja lõkspüünistega.“;

**7)** paragrahvi 22 lõike 3 punkt 12 sõnastatakse järgmiselt:

„12) Hara lahes lõuna pool punktide 59º5.595'N, 23º31.264'E ja 59º5.689'N, 23º32.547'E ühendusjoont – 1. märtsist 31. maini, välja arvatud lihtkäsiõnge ja käsiõngega;“;

x) paragrahvi 22 lõiget 3 täiendatakse punktiga 15 järgmises sõnastuses:

„Laheotsa lahes lõuna pool punktide 59º16.581'N, 24º5.000'E ja 59º16.427'N, 24º5.296'E ühendusjoont – 1. märtsist 31. maini,  välja arvatud lihtkäsiõnge ja käsiõngega ja 15. augustist 30. novembrini.“;

**8)** paragrahvi 22 lõike 4 punkt 5 sõnastatakse järgmiselt:

„5) angerjat – 1. septembrist 31. märtsini.“;

**9)** paragrahvi 23 lõike 1 punkti 1 täiendatakse pärast sõna „siiga“ tekstiosaga „, ahvenat“;

xx) Paragrahvi 23 lisatakse lõige 4 järgmises sõnastuses:

„käesoleva määruse paragrahvi 27 lõikes 2 nimetatud räime ja meritindipüügil on muude püüda lubatud kalaliikide kaaspüük piiramatu.“;

xxx) paragrahv 27 lõike 3 punktis 1 asendatakse tekstiosa „välja arvatud meritindipüügil 1. jaanuarist 5. maini“ tekstiosaga „välja arvatud räime- ja meritindipüügil 1. märtsist 5. maini“

IVx) paragrahvi 20 lõige 3 sõnastatakse järgmiselt:

„Kui püügikeelu kestus on 40 päeva või rohkem, tuleb püük mõrra või kastmõrraga püügikeelu alguseks lõigetes 5 ja 6 sätestatud korras katkestada ning kastmõrrad veekogust välja võtta seitse päeva jooksul ja teised lõkspüünised viie päeva jooksul pärast püügikeelu algust.“;

Vx) paragrahvi 22 lõik3 punktis 1 asendatakse tekstiosa „30. aprilliks“ tekstiosaga „5. maiks“;

**10)** paragrahvi 25 lõike 1 punkt 5 sõnastatakse järgmiselt:

„5) agarikku tragiga väljaspool ala, mis on piiritletud koordinaatidega 58º42.120'N, 22º51.780'E; 58º39.480'N, 22º52.020'E; 58º39.360'N, 22º55.560'E; 58º40.320'N, 22º57.180'E; 58º42.240'N, 22º54.000'E, ja väljaspool alal, mis on piiritletud koordinaatidega 58º43.020'N, 22º57.540'E; 58º42.840'N, 23º0.360'E; 58º44.580'N, 22º59.940'E; 58º41.040'N, 22º58.440'E.“;

**11)** paragrahvi 31 lõigetes 1, 2, 4 ja 5, § 45 punktis 3, § 49 lõike 1 punktis 3, § 49 lõikes 2, § 51 lõike 1 punktis 29 ja § 52 lõike 1 punktis 3 asendatakse sõna „nakkevõrk“ sõnaga „nakkepüünis“ vastavas käändes;

**12)** paragrahvi 33 täiendatakse punktiga 12 järgmises sõnastuses:

„12) Peipsi järvel on keelatud kalapüük nakke- ja lõkspüünistega Kalli jõe (Kaevandu kanal) suudmele, mis asub koordinaatidel 58º24.382 'N, 27º15.159'E, Emajõe suudmele, mis asub koordinaatidel 58º26.286'N, 27º14.480'E ja Koosa jõe suudmele, mis asub koordinaatidel 58º27.101'N, 27º14.601'E, lähemal kui 250 m.“;

**13)** paragrahvi 39 punkti 1 teises lauses asendatakse sõna „on“ sõnadega „peab olema“;

**14)** paragrahvi 39 punkti 2 täiendatakse teise lausega järgmises sõnastuses:

„Jääalusel püügil kaldast kaugemal kui 500 meetrit peab olema kõigi seisevpüüniste kaugus üksteisest vähemalt 500 m.“;

**15)** paragrahvi 43 tekst sõnastatakse järgmiselt:

„Keelatud on:

1) püük mõrraga Lämmi- ja Pihkva järves – 5. maist 10. juunini;

2) kastmõrraga püük, välja arvatud Peipsi järves, 21. juunist kuni 20. augustini, arvestades kalapüügiseaduse § 11 alusel antud õigusaktiga kehtestatud rääbise püügi piiranguid või rääbisepüügi peatamist kalapüügiseaduse § 49 lõigetes 1 ja 2 sätestatud juhul.“;

**16)** paragrahvi 47 lõike 1 punkt 1 sõnastatakse järgmiselt:

„1) nakke- ja lõkspüünistega Võrtsjärves Emajõe muulidele lähemal kui 100 m ja lõuna pool ala, mis on piiritletud koordinaatidega 58º7.356'N, 26º3.596'E ja 58º7.321'N, 26º5.388'E;“;

**VIx**) paragrahvi 47 lõikes 1 punkt 2 sõnastatakse järgmiselt:

„2) nakkepüünisega – 15. märtsist 31. augustini. Erandina on keelatud jääalune nakkepüünistega püük peale 25 märtsi.“;

**17)** paragrahvi 47 lõikes 2 asendatakse tekstiosa „2–5“ tekstiosaga „3–5“;

**18)** paragrahvi 47 täiendatakse lõikega 3 järgmises sõnastuses:

„(3) Valdkonna eest vastutav minister võib kalapüügiseaduse § 11 lõigete 2 ja 3 alusel ajutiselt määrata käesoleva paragrahvi lõike 1 punktis 2 sätestatust erineva ajavahemiku.“;

**19)** paragrahvi 48 lõige 1 sõnastatakse järgmiselt:

„(1) Kala, kelle püük sellel ajal või selle püünisega on keelatud, kaaspüüki lubatakse kaalu järgi järgmiselt:

1. Koha, haugi või linaskit lõkspüünistega püügil kuni 3% ahvena, haugi, koha, latika, linaski, lutsu ja säina kogusaagist;
2. Haugi nakkepüünistega püügil kuni 10% ahvena, koha, latika, linaski, lutsu ja säina kogusaagist.“;

**20)** paragrahvi 53 lõike 1 punkt 10 sõnastatakse järgmiselt:

„10) vimba Kunda, Selja, Loobu, Valgejõe, Jägala, Pirita, Vääna, Keila, Vasalemma, Vihterpalu, Kasari, Paadremaa, Audru ja Pärnu jões – 10. maist 20. juunini;“;

**20)** määruse lisad 3, 6, 7, 8 ja 12 kehtestatakse uues sõnastuses (lisatud).

**§ 2. Määruse jõustumine**

Määruse § 1 punkt 11 jõustub 1. jaanuaril 2024. aastal.

Kaja Kallas

Peaminister

Madis Kallas

Keskkonnaminister

Taimar Peterkop

Riigisekretär

Lisa 3.Kalade alammõõdud ja mõõtmise nõuded

Lisa 6. Läänemeri, ICESi alarajoonid ja väikesed püügiruudud Eesti Vabariigi territoriaalvees

Lisa 7. Vooluveekogud, mille suudmele lähemal kui 500 m meres on kalapüük keelatud 15. augustist 30. novembrini

Lisa 8. Vooluveekogud, mille suudmele lähemal kui 500 m meres on kalapüük keelatud 1. märtsist 31. maini

Lisa 12. Vooluveekogud, mille suudmele lähemal kui 1000 m on kalapüük meres keelatud aasta ringi, sealhulgas veekogud, mille suudmealal kehtib 1. septembrist 31. oktoobrini püügikeeld ka 1500 m raadiuses